Jang Malu Makan Marungga
Mamtua mulai mangomel itu ana. Maitua kas tau kalo skarang ni orang semua cari marungga karna gizi tinggi.
POS-KUPANG.COM - Ama Tobo ada ru'i daun marungga ko mau bawa kas maitua untuk bamasak. Bapatua paling suka makan marungga rubus.
Ma dia pung ana paling tar suka makan marungga rubus. Itu ana lia dia pung Bapa ame marungga, parampuan langsung pasang muka asam memang.
"Awi Bapa e. Hari hari kotong makan marungga. Tar ada yang laen ko," dia pung ana Nona parotes su.
Ina Feok dari dalam kamar langsung maruak deng dia pung ana.
"Lu ni pake parotes lai. Orang sakarang ada cari marungga ko mau makan, e lu pake parotes lai. Kotong pung pak gubernur sa suka makan marungga. Ini su gratis ju lu pake maruak deng lu pung Bapa, sama ke lu pung doi ada kas kaluar beli sayur," Ina Feok badiri di rebis itu ana.
Mamtua mulai mangomel itu ana. Maitua kas tau kalo skarang ni orang semua cari marungga karna gizi tinggi.
Abis itu bukan hanya sayur sa tapi juga ada produk laen dari marungga misal coklat, kue dan laen." jadi jang malu makan marungga. Kotong musti bangga karna marungga cocok di sini,"
Maitua sorong marungga ko suru dia pung ana pi masak marungga su. (hermina pello)
* Rubrik ini hadir setiap hari Senin sampai Sabtu ditulis para wartawan Pos Kupang